
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 272
                                                            din 27 octombrie 2022
      privind revenirea la vechea destinație de Clădire Policlinică I, a imobilului situat în Sighișoara, 
    str. Morii, nr. 26, aflat în administrarea Spitalului Municipal Sighișoara

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 27.133/22.08.2022 și la Consiliul Local Sighișoara cu nr. 28.065/30.08.2022, de referatul de aprobare, înregistrat cu nr. 27.130/22.08.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Spitalului Municipal Sighișoara cu nr. 1.539/15.03.2022, transmisă Direcției de Sănătate Publică Mureș, prin care se solicită acordul pentru revenirea la vechea destinație de Clădire Policlinică I, a imobilului situat în Sighișoara, str. Morii, nr. 26, aflat în administrarea Spitalului Municipal Sighișoara și ținând cont de adresa Direcției de Sănătate Publică Mureș cu nr. 4.937/28.03.2022, prin care aceasta comunică acordul în acest sens;

Având în vedere Decizia cu nr. 14/06.08.2020 a Consiliului de Administrație a Spitalului Municipal Sighișoara, prin care s-a aprobat revenirea la vechea destinație a imobilului situat în Sighișoara, str. Morii, nr. 26, respectiv la destinația de Clădire Policlinică I;

Văzând și extrasul din procesul - verbal cu nr. 1 al ședinței Consiliului de Administrație al Spitalului Municipal Sighișoara din data de 15.03.2022, prin care acesta ia la cunoștință despre realizarea formalităților pentru schimbarea destinației imobilului situat în Sighișoara, str. Morii, nr. 26, acesta urmând a reveni la destinația de Policlinică;

Văzând procesul - verbal cu nr. 13 încheiat la data de 19.08.2022, cu ocazia ședinței Comitetului Director, cu referire la nevoile actuale ale unității și la cheltuielile aferente documentațiilor anterior întocmite;

Date fiind argumentele Spitalului Municipal Sighișoara cu privire la necesitatea amenajării unui ambulatoriu de specialitate care să funcționeze într-un spațiu separat, cu accesibilitate optimă și cu o amenajare corespunzătoare, care să asigure accesul pacienților în siguranță la consultații medicale, precum și pentru o mai bună coordonare a activității medicale;

Ținând cont de faptul că, în perioada 2019 - 2020, imobilul din Sighișoara, str. Gării nr. 1 a fost renovat conform Programului cadru de conformare 2017 - 2020, înregistrat cu nr. 436/29.01.2018, iar în prezent acest imobil îndeplinește condițiile legale de funcționare; 

Având în vedere oportunitatea accesării de fonduri europene prin P.N.R.R., Componenta C12 Sanătate. Investiția 1. Dezvoltarea infrastructurii medicale prespitalicești/1.3 Unități de asistență medicală ambulatorie, cu data lansării apelului - 30.09.2022 -, aspect care justifică necesitatea și totodată, urgența acestui demers;

Având în vedere Hotărârea Consiliului Local Sighișoara nr. 186/16.09.2020 privind inițierea demersurilor pentru construirea unui Centru de Neonatologie, Obstetrică - Ginecologie și Pediatrie pe terenul situat în Municipiul Sighișoara, str. Zaharia Boiu nr. 29 din incinta Spitalului Municipal Sighișoara;

Având în vedere prevederile H.G. nr. 907/2016 privind etapele de elaborare și conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare;

Având în vedere prevederile Legii nr. 95/2006 privind reforma în domeniul sănătății, republicată, cu modificările și completările ulterioare, precum și prevederile H.G. nr. 56/2009 pentru aprobarea Normelor metodologice de aplicare a Ordonanței de Urgență a Guvernului nr. 162/2008 privind transferul 
ansamblului de atribuții și competențe exercitate de Ministerul Sănătății către autoritățile administrației publice locale;

Având în vedere prevederile Ordinului nr. 1.043/16 iulie 2010 al Ministrului Sănătăţii privind aprobarea Normelor metodologice pentru elaborarea bugetului de venituri şi cheltuieli al spitalului public, cu modificările şi completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare; 

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Luând în considerare prevederile Legii nr. 52/2003 privind transparența decizională în administrația publică, republicată, cu modificările şi completările ulterioare; 

Având în vedere Raportul de specialitate cu nr. 4.351/19.08.2022 al Spitalului Municipal Sighișoara, înregistrat la Municipiul Sighișoara cu nr. 27.128/22.08.2022, prin care se propune revenirea la vechea destinație de Clădire Policlinică I, a imobilului situat în Sighișoara, str. Morii, nr. 26, aflat în administrarea Spitalului Municipal Sighișoara;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1) și alin. (2) lit. “b”, “c” și ”d”, alin. (6) lit. “a”, alin. (7) lit. ”c” și “s” și alin. (14), art. 139 alin. (1) și alin. (3) lit. “g“ şi a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E :

Art. 1. Se aprobă revenirea la vechea destinație, a imobilului situat în Sighișoara, str. Morii nr. 26, respectiv cea de Clădire Policlinică I. 

Art. 2. Se aprobă demararea de către Spitalul Municipal Sighișoara, a demersurilor care se impun în vederea realizării obiectivului pentru care s-a revenit la vechea destinație a imobilului situat în Sighișoara, str. Morii nr. 26.

Art. 3. Cu data adoptării prezentei hotărâri, orice alte prevederi contrare, incidente în speță, își încetează aplicabilitatea. 

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și Spitalul Municipal Sighișoara, prin manager, dr. Tanaszi Sarolta, Comitetul Director și Consiliul de Administrație al Spitalului Municipal Sighișoara.

Art. 5. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin                                                   Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;
  3 ex. Spitalul Municipal Sighișoara;
  1 ex. Consiliul de Administrație al Spitalului Municipal Sighișoara.
12 ex.  

